text: सोनू ने कहा, कंगना एक प्रिय दोस्त हैं और वह हमेशा रहेंगी लेकिन उनका लगातार महिला कार्ड व पीड़िता कार्ड खेलना और इस पूरे मुद्दे को पुरुष वर्चस्ववाद का रूप देना हास्यास्पद है। उन्होंने कहा, निर्देशक की लैंगिकता कोई मुद्दा नहीं है। बात सामथ्र्य की है। इन दोनों में भ्रम पैदा मत कीजिए। मैंने फराह खान के साथ काम किया है, जो एक समर्थ महिला निर्देशक हैं और फराह व मेरे बीच बेहतरीन पेशेवर तालमेल है और हम हमेशा अच्छे दोस्त रहेंगे। मैं बस यही कहना चाहता हूं। कृष के अन्य फिल्म में व्यस्त होने के कारण कंगना ने मणिकर्णिका के निर्देशन की कमान संभाल ली है। यह फिल्म रानी लक्ष्मीबाई पर आधारित है।